Procesul Roșia Montană: Gabriel Resources a comunicat că ia în calcul contestarea deciziei din procesul Roșia Montană. Potrivit acesteia, România a obținut câștig de cauză în dosarul judecat la Curtea de arbitraj internaţional de la Washington (ICSID) contra companiei.
Ministrul Finanţelor, Marcel Boloş, a afirmăt că, dacă reprezentanţii Gabriel Resources atacă decizia Curţii de Arbitraj Internaţional în cazul Roşia Montană, trebuie să aibă "motive bine întemeiate".
"Sunt 20 de zile în care decizia şi motivele care au stat la bază nu se pot comunica,
- pentru că fiecare dintre părţi solicită ca anumite date din decizie să nu fie făcute publice după expirarea celor 20 de zile.
Instanţa publică, pe pagina de internet, decizia şi după care sunt patru luni la dispoziţie pentru a ataca decizia.
Motivele trebuie să fie bine întemeiate, să vedem ce va urma în perioada următoare şi să vedem cum se vor derula lucrurile", a declarat Boloş la Digi24.
Cum poate fi contestată decizia în procesul Roșia Montană
Calea de atac a deciziei este la aceeaşi curte de arbitraj de la Washington– ICSID, potrivit zf.ro. Acţiunea se poate face la un nou tribunal arbitral, format în cadrul ICSID.
Poate fi formulată în 120 de zile de la data hotărârii pentru toate motivele
- cu excepţia corupţiei unui membru al juriului (termen de contestaţie, trei ani).
Motivele de atac:
- tribunalul nu a fost constituit în mod corespunzător
- tribunalul şi-a depăşit în mod evident competenţele
- a existat corupţie din partea unui membru al Tribunalului
- a existat o îndepărtare serioasă de la o regulă fundamentală de procedură
- hotărârea nu a indicat motivele pe care se bazează.
Context
Valoarea totală actualizată a despăgubirilor solicitate de companiile Gabriel Resources Ltd. şi Gabriel Resources (Jersey)
- în dosarul arbitral internaţional deschis împotriva României, legat de "proiectul minier aurifer de la Roşia Montană"
se ridica la aproximativ 6,7 miliarde de dolari, potrivit Agerpres.
Acţiunea arbitrală internaţională a fost iniţiată în anul 2015 împotriva României de către doi investitori străini
- Gabriel Resources Ltd. şi Gabriel Resources (Jersey).
A fost întemeiată pe Acordurile cu privire la promovarea şi garantarea reciprocă a investiţiilor încheiate de România cu Guvernul Canadei (ratificat prin Legea nr.356/2009) şi Guvernul Regatului Unit al Marii Britanii şi Irlandei de Nord (ratificat prin Legea nr.109/1995). Aceasta a primit numărul ARB/15/31.
Pe această cale, reclamanţii au solicitat tribunalului arbitral internaţional să constate că România
- a încălcat tratamentul just şi echitabil şi deplina protecţie şi securitate a investiţiei Gabriel Resources Ltd. şi Gabriel Resources (Jersey)
- drepturi protejate de cele două acorduri internaţionale de protecţie a investiţiilor.
Potrivit Hotărârii Tribunalului Arbitral, reclamanţii sunt obligaţi să ramburseze României cheltuielile de judecată aferente procedurii de arbitraj, a comunicat Ministerul Finanțelor.
Urmăriți Alba24.ro și pe Google News
Dacă ți-a plăcut articolul: